### 19.    Beslutning om af anlægsbevilling til omlægning af [adresse]**Åbent**

Sagsnr.: 326-2019-500          J.nr.: 04.08.11           Dokumentnr.:
326-2019-321018

**Sagstype**

Beslutning.

**Resume og sagens baggrund**

På investeringsoversigten for 2020 er der afsat et rådighedsbeløb
på 0,51 mio. kr. til opvisningsbanen i [adresse]. Der søges om anlægsbevilling til
det samlede rådighedsbeløb på 0,51 mio. kr.

**Indstillinger**

Direktøren indstiller, at der gives en anlægsbevilling på i
alt 0,51 mio. kr. finansieret af det afsatte rådighedsbeløb til omlægning af
opvisningsbanen i [adresse].

**Behandling**

Kultur- og Fritidsudvalget, Økonomiudvalget,
Kommunalbestyrelsen.

**Sagsfremstilling**

På investeringsoversigten for 2020 er der afsat et
rådighedsbeløb på 0,51 mio. kr. til opvisningsbanen i [adresse].

I efteråret 2019 har en tværfaglig arbejdsgruppe i
samarbejde med repræsentanter fra Raklev Gymnastik og Idrætsforening (RGI),
undersøgt de aktuelle udfordringer på banen, samt evt. ønsker fra brugerne.

På baggrund af dette har administrationen indhentet tilbud
på omlægning, samt undersøgelse og reparation af banens dræn. RGI har i den
forbindelse selv budt ind på at bidrage til arbejdet med frivillig
arbejdskraft.

Omlægning:                                     0,35
mio. kr.

Dræn:
                           0,10 mio. kr.

Spuling samt kamera:                       0,08
mio. kr.

Tilbuddets samlet pris:                      0,54 mio.
kr.

Der søges om en anlægsbevilling på 0,51 mio. kr. til
omlægning af opvisningsbanen i [adresse].

De resterende 30.000 kr. finansieres af driften til udendørs
idrætsanlæg.

RGI står selv for at lokalisere drænene i den vestlige ende
af banen, ved hovedledningen som dræner ud i den nærliggende å. RGI foretager gravearbejdet i
forbindelse med hoveddræn hvorefter Entreprenørservice sætter de fem
spulebrønde, samt rekvirerer en spulevogn og kameragennemgang af rørene,
herefter foretager RGI selv en retablering af jorden efter brøndene er sat.

Tidsrammen for hoveddræn og sat spulebrønde, vil være
afsluttet inden den 1. marts 2020 hvis vejret tillader det.

Alt overskydende jord i forbindelse med gravearbejdet fra
klubbens side, placeres på anvist sted fra Entreprenørservice.

Selve omlægningen af banen vil starte medio marts eller så
snart vejret tillader det, det vil sige at banen er sået medio april.

I tilfældet af at banen skal have nye dræn gennem hele banen
vil dette ske ultimo maj/primo juni. Banen vil være klar til brug efter
sommerferien 2020.

**Økonomiske konsekvenser**

Der er afsat et rådighedsbeløb i 2020 på 0,51 mio. kr. Det
bemærkes, at restrådighedsbeløbet herefter udgør 0 kr. De resterende 30.000 kr.
i forhold til det indhentede tilbud finansieres af driften til udendørs
idrætsanlæg.

[adresse] bemærkninger er indarbejdet i sagen.

**Kultur- og Fritidsudvalgets
møde den 3. december 2019:**

Anbefales.

**Økonomiudvalgets møde den 11.
december 2019:**

Anbefales.